Nuwe Vrystellings | Nuwe vrystellings | Page 3
Kleuterpret Werkboek en Aanbiedersgids
Posted on February 9, 2015 February 10, 2015 by vrystellings
24 lesse vir voorskoolse kinders vir gebruik by kategese, kleuterkerk, huisgodsdiens, tuisonderrig, en so meer. Die werkboek bevat vele aktiwiteite vir die kleuters. Die karakters van die Akkerpret-DVD’s verskyn ook in die werkboek.
Spesifiek ontwikkel vir voorskoolse kinders 0-5
Word saam met die Akkerpret-DVD-reeks gebruik
Die temas lê Bybelwaardes by die kinders vas
Die geliefde karakters van die Akkerpret-DVD’s verskyn in hierdie werkboek
Riglyne vir ouers oor hoe om die spesifieke waardes verder by hulle kinders te versterk
6 temas met 4 lesse onder elke tema
24 lesse vir voorskoolse kinders vir gebruik by kategese, kleuterkerk, huisgodsdiens, tuisonderrig, en so meer. Liana Lourens van Akkerpret-faam het die teks só geskryf dat dit geskik sal wees vir kinders van ongeveer 0-5 jaar oud. Met stories, liedjies, vasleggingsaktiwiteite en duidelike riglyne oor hoe elke les saam met die Akkerpret-DVD’s gebruik kan word.
Eenvoudige aanbieding met duidelike riglyne
Real lewe Take 2
1. Die gespreksgids vir die jongmense wat by elke ontmoeting by die kerk gebruik word.
2. Die Huisgeloof-gespreksgids met vrae wat by elke ontmoeting aansluit en waaroor gesinne by die huis kan gesels.
3. ‘n DVD met die volgende daarop:
Die doel van die Real lewe is om hierdie drie dinge in jongmense se lewe te bewerk:
1. Creed to believe. Ons wil aan hulle geloof diepte gee deur hulle te help om oor verskillende onderwerpe na te dink.
Die 29 ontmoetings in die jaar (24 ontmoetings vir 24 Sondae, en 5 ontmoetings oor kwessies wat jongmense raak, word soos volg ingedeel:
1. 12 ontmoetings oor geloof
2. 5 ontmoetings oor kwessies
3. 4 ontmoetings oor die Woord
4. 3 ontmoetings oor die kerkjaar-ritme.
Die ouerhuis is die belangrikste plek waar kinders en jongmense se geloof gevorm word. Navorsing bewys dat jongmense by die huis die meeste van God, geloof en die wêreld leer. Gemeentes kan baie moeite doen, maar die meerderheid jongmense se geloof word by die huis gekweek en gevorm. Dit is hierdie waarheid wat ons met die Huisgeloof-gespreksgids wil versterk.
Die Kategese-taakspan en medewerkers, almal met baie ervaring van jeugwerk.
1. Real lewe Welkom
2. Die wêreld van teks – Verskillende literatuursoorte in die Bybel
3. As ballonne bars – Die druk om te presteer
4. Deel van die groep – Jesus bring verlossing
5. Stukkende wêreld – Verlos van gebrokenheid
6. Saam vaar ons beter – Hedendaagse lesers voor ŉ antieke teks
7. Dwing of dring? – Waar begin gehoorsaamheid?
8. Een, maar anders – Deel van ŉ uiteenlopende wêreld
9. Die verhoudingstoets –Die Pentateug
10. Wie verander? – Gebed -God se instrument om my te verander
11. Onder die invloed – Vervul met die Heilige Gees
12. Die wêreld in- Pinkster
13. Deel van Jesus- Die doop
14. Feeling blue- Terneergedrukte gevoelens
15. Deur Jesus se oë- Sosiale geregtigheid
16. Etikette is vir bottel – Labeling
17. Seun van God – Markus
18. Wolwe en ŉ nuwe wêreld – Leef met hoop
19. Die Kunstenaar – God die Skepper
20. Ek … ŉ heerser? – Bewoon, bewerk en bewaar
21. I have a drug problem – Afhanklikheid
22. Gaan na jou buurt – Gestuur om die boodskap te verkondig
23. To kindle a fire – Gesonde romantiese verhoudings
24. Nou wat nou? – Terugblik op die jaar
A. Gesin of geensin? – Familieverhoudings
B. Met die helm gebore? – Profesie
C. Onversadigbaar – Pornografie en verslawing
D. Net oor myself – Individualisme
E. In of uit? – Slegte groepe, bendes en groepsdruk
Real lewe Take 2 Gespreksgids
Kategorie: Senior kategese
ISBN: 978 1 92008 940 5
Real lewe Take 2 Huisgeloof-gespreksgids
Real lewe Take 2 Leiersgids-DVD
Ene ore! Nuwe maniere
LP3 Jaar 3 (module 3)
Dit bestaan uit drie komponente:
Junior werkboek (gr 1-3)
Senior werkboek (gr 4-6)
Dit word saam met die huidige LP3-panele en -portrette gebruik. Muurpanele, prente en portrette is nodig om die ontmoetings te kan doen. Gemeentes wat reeds LP3 gebruik, koop slegs dié prente en portrette in die nodige grootte. Panele (verskeie groottes met ooreenstemmende portrette en prente is beskikbaar)
Word gebruik saam met huidige LP3-panele en -portrette
Aanbiedersgids op CD
Een leiersgids vir graad 1-6
Volledige opsomming van die hoofpunte en besonderhede van elke ontmoeting
Alle bykomende hulpmiddels
Integrasie met huidige LP3-inhoud en -komponente
Gemeentes mag aanbiedersgids vir groepleiers uitdruk
Paul du Toit en medewerkers
Spesifiek ontwikkel vir kategese
Omvattende leiersgids in die formaat wat leiers verkies
Omvattende en opwindende aktiwiteite
Elke ontmoeting het ’n pasklaar PowerPoint (op CD)
Gebruik Bybelvertalings wat maklik verstaanbaar is
Integrasie met huidige LP3-inhoud en -komponente.
Meditasies opgedra aan Russel Botman
Posted on November 3, 2014 November 3, 2014 by vrystellings
Om te leef asof nie
Met die heengaan van Russel Botman, rektor en visekanselier van die Universiteit van Stellenbosch op 28 Junie 2014, het Dirkie Smit sy weeklikse rubriek op Saterdae in Die Burger, “Geestelike waardes”, benut om aan hom hulde te bring.
Dit het gelei tot die gedagte van hierdie huldigingsbundel met spesiaal uitgesoekte rubrieke uit “Geestelike waardes” oor ses temas wat Russel Botman besonder na aan die hart gelê het.
Saam is al die rubrieke uitgekies om hulde te bring aan ŉ vriend, ŉ denkleier en ŉ teoloog wat baie mense se lewe ten goede geraak het en in die toekoms steeds sal raak.
112 sendelinge vertel van hul ervarings en gevoelens tydens hulle jare in Transkei
In Kruisgesante oorkant die Kei vertel 112 stemme, elk in hulle unieke taal en styl, die storie van sendelinge van die NG Kerk in Transkei. Hulle belewenisse is lappies met verskillende patrone, teksture en kleure wat uiteindelik ’n bont lappieskombers vorm. Dié lappieskombers vertel van unieke geestelike ervarings, nuwe insigte, teleurstellings, krisisse en betekenisvolle momente. Ons het selfs ’n klompie foto’s bygevoeg.
Dalk is dit waar dat hierdie boek “an uneasy story” vertel. Tog, watter wonderlike voorreg was dit om deel van hierdie ongemaklike storie te kon wees! Dit gaan hier nie net oor ’n nostalgiese terugblik op die verlede nie; die doel is eerder om lesers terug te voer om met dankbaarheid na te dink oor hulle aandeel aan die bitter-soet verhaal van God se werk in Transkei. Dit sal ’n bonus wees as dit ’n nuwe geslag inspireer om op ander maniere, in ander tye en op ander plekke deel van God se genadewerk in hierdie wêreld te word. Ons roeping bly immers altyd van krag.
Rituele roetemerkers vir die drumpels van die lewe
Posted on September 23, 2014 November 3, 2014 by vrystellings
In baie Protestantse Kerke word die rituele kant van geloof en geloofsbegeleiding reeds baie eeue lank erg verwaarloos. Daar word gou gepraat van leë rites en van vormgodsdiens. Daarmee word amper alle rituele – soms selfs die sakramente – verdag gemaak.
Hoewel ’n mens verstaan waar dit vandaan kom, sou ons met reg kon verwag dat ons vroeër al ’n goeie balans tussen woord en sakrament (en ook woord en liturgie) sou kry.
Gelukkig lyk dit of die tyd vir ’n billike herevaluering nou naderkom. Ons oë gaan oop vir die belangrikheid van sakramente en rituele. Ons besef ons het die sakramente, liturgiese handelinge en rites nodig – weekliks, selfs daagliks – maar soveel te meer in tye van onsekerheid en oorgang soos ons dit nou al so lank in Suid-Afrika beleef. Sonder hierdie rituele en rites verarm ons gemeentes en bedienings.
Met hierdie boek laat Cas Wepener ons opnuut nadink oor die heilige handelinge en aksies van die kerk waardeur die Here – gewoonlik in kombinasie met die Woord – ons wil leer om te glo, te hoop en lief te hê. Hy gee praktiese voorbeelde van wat ons kan doen, asook voorstelle vir liturgieë wat in gemeentes gebruik kan word.
Verander en word ŉ teken van God se nuwe wêreld
Jesus se gelykenisse oor God se nuwe wêreld
Iemand het gesê ’n gelykenis is soos ’n grap. As jy dit eers moet verduidelik, is dit nie meer ’n grap nie. Só werk ’n gelykenis ook. Dit skep ’n beeld wat jy moet snap, en waarop jy moet reageer: met skok, verontwaardiging, verbasing… Jy kan nie neutraal bly of afgetrokke daarna luister en tog die boodskap verstaan wat dit wil oordra nie.
In hierdie Bybelstudie met ses ontmoetings lei Jaco Thom individue en kleingroepe deur Jesus se gelykenisse oor God se koninkryk, sy nuwe wêreld. Hierdie gelykenisse wil nie (net) ons insig in God se nuwe wêreld verander nie, maar ons hele lewe. Ons kan nie in die spieël van die gelykenisse kyk, die nuwe werklikheid van die koninkryk raaksien en dan maar net omdraai, wegstap en dieselfde bly nie. Ons moet met ons lewe daarop antwoord.
Prente van die koninkryk roep jou op om jou lewe te verander sodat jy hoe langer hoe meer ’n teken van God se nuwe wêreld sal wees.
Die Emmausgangers se ontmoeting met Jesus
’n 8-weke-saamreisgids vir groepe
Omvattende Bybelstudie vir Koninkrykstyd
Posted on September 12, 2014 September 16, 2014 by vrystellings
Jesus se woorde in Matteus oor die koninkryk van God
In Wonderwêreld kyk die skrywers in die loop van vier weke na gedeeltes in Matteus waar Jesus oor die koninkryk van God praat. Hulle sluit hierby in:
In elke studie deel hulle die uniekheid van God se koninkryk, wat anders is asalle ander ryke, met ons. Hulle neem ons op ’n reis van bekering en verwondering wat ons dieper inlei in die wonderwêreld wat in Jesus naby aan ons gekom het.
Nuwe boek uit die pen van Jaap Durand
Hoewel dié bundel temas direk en indirek met die Belydenis van Belhar verband hou, word dit nie daardeur omlyn of beperk nie. Die bundelopset is veel wyer. Dit kan gelees word in terme van ’n oorkoepelende nadenke oor die rol van geloof in ons daaglikse lewe, die wese en roeping van die kerk – en uiteraard, óók oor die vraag na eenheid, versoening en geregtigheid.
Durand se skryfstyl word gekenmerk deur weerlose eerlikheid, humor, vlymskerp standpuntstelling, fyn onderskeiding en opregtheid.